
Privind aprobarea preţului de vânzare pentru terenul aferent imobilului cu destinaţia de locuinţă dobândit în baza Legii nr. 112/1995, situat în Timişoara str. Constantin Brâncoveanu nr. 36. 

Urmare a Hotărârii Consiliului Local Nr. 7 din 25.01.2011privind închirierea terenurilor aferente imobilelor cu destinaţia de locuinţă dobândite în proprietate în baza prevederilor Legii nr.112/1995 şi Legii nr.79/1997, a fost întocmit contractul de închiriere nr. 97/03.06.2011.

Prin adresa cu nr. DP2011-3953/24.06.2011, d-l Cristescu Valentin Marius, proprietar al apartamentelor nr. 4-5 situate în imobilul din str. Constantin Brâncoveanu nr. 36, înscris în CF. col. nr. 5543, nr. top. 12642, a solicitat cumpărarea terenului conform HCL 275/28.07.2009 privind vânzarea terenurilor aferente imobilelor construcţii dobândite în temeiul Legii nr. 112/1995, completat cu HCL 8/25.01.2011. Terenul este inclus în domeniul privat al municipiului Timişoara, atestat prin H.C.L. 303/27.09.2011. 
Prin adresa cu nr. DP2011-3951/07.10.2011, Serviciul Banca de Date Urbană si Cadastru transmite Avizul Unic cu nr. 890/07.10.2011 pentru imobilul situat în Timişoara, str. C. Brâncoveanu nr. 36, aviz fără condiţii impuse.
Conform documentaţiei tehnice nr. 39/2011 executată de proiectant Ţurlea Candin, suprafaţa măsurată a întregului imobil-teren este de 786 mp, suprafaţa ce rezultă din CF este de 807 mp iar suprafaţa construită aferentă ap. 4-5 este de 130 mp din totalul suprafeţei construite de 488 mp. Având în vedere cele de mai sus, suprafaţa de teren liber de construcţii aferentă apartamentelor 4-5 ce urmează a fi vândută este de 84 mp din totalul de 807 mp, reprezentând 26,54% din părţile comune.
Prin raportul de evaluare întocmit de SC AB CONSULTING SRL, valoarea pe mp. teren liber construibil a fost stabilită la 100 euro/mp. la care se adaugă T.V.A.
Prin Nota DP2011-3953/15.07.2011, ing. Opra Petru expert ANEVAR, consideră că raportul de evaluare respectă condiţiile impuse de Regulamentul aprobat prin HCLMT 8/2011.

Conform adresei nr. 1979/11.10.2011 a Direcţiei pentru Cultură şi Patrimoniu Cultural Naţional a Judeţului Timiş, imobilul în cauză nu este cuprins în Lista Monumentelor Istorice.

Având în vedere Procesul Verbal cu nr. SC2011-20565/16.09.2011 încheiat în urma şedinţei COMISIEI pentru punerea în aplicare a prevederilor HCLMT nr. 275/2009 respectiv HCLMT 8/2011, în vederea vânzării terenurilor aferente imobilelor construcţii dobândite conform Legii 112/1995 din data de 01.08.2011, s-a hotărât promovarea unei Hotărâri a Consiliului Local, care să aprobe trecerea din domeniul public al Municipiului Timişoara în domeniul privat al Municipiului Timişoara în vederea vânzării terenului aferent construcţiilor dobândite cu Legea nr. 112/1995, situat în Timişoara, str. Constantin Brâncoveanu nr. 36, înscris în CF. col. nr. 5543, nr. top. 12642, în suprafaţă măsurată de 807 mp., cât şi aprobarea preţului de 100 euro/mp. la care se adaugă T.V.A., pentru terenul liber de construcţii, în suprafaţă măsurată de 84 mp. din totalul de 807 mp. reprezentând 26,54% din părţile comune.
În vederea întocmirii procedurii de vânzare şi a creării cadrului legal a acesteia, faţă de cele de mai sus,

PROPUNEM,
Emiterea unei Hotărâri a Consiliului Local, care să aprobe vânzarea terenului aferent construcţiilor dobândite cu Legea nr. 112/1995, situat în Timişoara, str. Constantin Brâncoveanu nr. 36, înscris în CF. col. nr. 5543, nr. top. 12642. Totodată propunem aprobarea preţului de 100 euro/mp. la care se adaugă T.V.A., pentru terenul liber de construcţii, în suprafaţă măsurată de 84 mp. din totalul suprafeţei de 807 mp. reprezentând 26,54% din părţile comune. 

